**Terry Alan Kath** (31. januar 1946–23. januar 1978) var ein USA-amerikansk musikar og låtskrivar, mest kjend som gitarist og songar i rockebandet Chicago. Han vart hylla som ein særs dugande gitarist og ein Ray Charles-aktig vokalstil.

Kath voks opp i ein musikalsk familie og byrja å spele fleire instrument i tenåra, mellom anna trommer og banjo. Han spelte bass i fleire band i midten av 1960-åra, før han slo seg til med gitar då han danna gruppa som skulle bli Chicago. Gitarspelinga hans var ein særs viktig del av stilen til gruppa frå starten av karrieren deira, og han song solo på fleire av singlane til gruppa. Han brukte fleire typar gitarar, men vart etter kvart identifisert med ein Fender Telecaster. Jimi Hendrix skal ha sagt om Kath at han var «den beste gitaristen han hadde sett.»

Kath sleit med helsa og dopmisbruk mot slutten av 1970-åra. Han døydde i januar 1978 då han skaut seg sjølv ved eit uhell. Chicago vurderte å oppløyse bandet då Kath døydde, men valde til slutt å fortsette.

Biografi
--------

Kath lærte å spele gitar på eiga hand og i tenåra spelte han Ventures-songar i lokale band. Tidleg og midten av 1960-åra spelte Kath i grupper som Jimmy Rice & the Gentlemen og Jimmy Ford & the Executives, som på eit tidspunkt var akkompagnement for Dick Clark's Caravan of Stars. Kath spelte bass for desse banda. Seinare i 60-åra hadde Kath spelt med fleire Chicago-baserte musikarar og danna eit rockeband som nytta ei blåserekkje, og tidleg i 1967 var Chicago Transit Authority fødd. Det var under ein av dei tidlege konsertane til CTA at Kath fekk det som kanskje er dei beste lovorda ein gitarist kan få, då Jimi Hendrix fortalte saksofonisten Walter Parazaider, «Gitaristen dykkar spelar betre enn meg». Seinare vart namnet korta ned til berre Chicago, og bandet skulle bli eit av dei mest suksessrike rockebanda det neste tiåret.

Gitaren til Kath er å høyre på hittar som «25 or 6 to 4» (frå Chicago II i 1970) og den mindre kjende «Free Form Guitar» (frå debutplata). Kath var med på 11 Chicago-album frå 1969 til 1977. Alle desse selde minst gullplate og vart etterfølgd av utselde turnear. På ein fest heime hos seg sjølv ein kveld den 23. januar 1978, tok Kath fram eit av våpna sine for å reinse det. Han vart beden om å legge det bort og sette pistolen mot hovudet sitt. Han forsikra alle om at det ikkje var ladd, og trykte på avtrekkjaren. Men pistolen var ladd og gjekk av, og Kath mista brått livet, ei veke før han fylte 32 år. Chicago fortsette med fleire gitaristar, men resultatet vart aldri heilt det same. I 1997 gav Chicago ut eit samlealbum for å hylle Kath, kalla *The Innovative Guitar of Terry Kath*. I tillegg til å spele gitar, song Kath òg på fleire Chicago-songar som «Introduction», «I'm a Man», «Free» og «Wishin' You Were Here», pluss hitsinglane «Make Me Smile» og «Color My World».


«Eg trur ikkje det nokon gong har vore ein betre rytmespelar. Og så har du Terry sin sologitar, som, særleg i dei dagane, var i verdsklasse.»

 
Chicago klaverspelar Robert Lamm

Fordi Chicago rekna seg som eit lag, har somme bandmedlemmar sidan hevda at bidraga til Kath vart oversett. Parazaider sa seinare, «om [Kath] hadde vore frontmann, hadde han fått *langt* meir anerkjennelse.»

Diskografi med Chicago
----------------------

*Hovudartikkelen for dette emnet er **diskografien til Chicago**.*

* 1969 *The Chicago Transit Authority*
* 1970 *Chicago*
* 1971 *Chicago III*
* 1972 *Chicago V*
* 1973 *Chicago VI*
* 1974 *Chicago VII*
* 1975 *Chicago VIII*
* 1976 *Chicago X*
* 1977 *Chicago XI*
* 1997 *Chicago Presents The Innovative Guitar of Terry Kath*

Kjelder
-------

* *Denne artikkelen bygger på «Terry Kath» frå Wikipedia på engelsk, den 20. oktober 2015.*
	+ *Wikipedia på engelsk oppgav desse kjeldene:*
* Perone, James (2012). *The Album: A Guide to Pop Music's Most Provocative, Influential, and Important Creations, Volume 1*. ABC-CLIO. ISBN 978-0-313-37906-2.
* Reiff, Corbin (11. mai 2013). «Forgotten Heroes : Terry Kath». *Premier gitar*. Henta 6. juni 2014.
* Seraphine, Danny (2010). *Street Player: My Chicago Story*. John Wiley & Sons. ISBN 978-0-470-62573-6.
* Stanton, Scott (2003). *The Tombstone Tourist: Musikars*. Simon and Schuster. ISBN 978-0-7434-6330-0.
* Talevski, Nick (2010). *Rock Obituaries – Knocking on Heaven's Door*. Omnibus Press. ISBN 978-0-85712-117-2.
* Wild, David (2002). *Chicago Transit Authority*. Rhino. 8122-76171-2.

1. 1 2 3 4  Kath-biografi på Allmusic
2. ↑  Reiff 2013, s. 3.
3. ↑  Wild 2002, s. 8.

| * v
* d
* e
Chicago |
| --- |
| **Robert Lamm****·** **Lee Loughnane****·** **James Pankow****·** **Walter Parazaider****·** **Jason Scheff****·** **Tris Imboden****·** **Keith Howland****·** **Lou Pardini****·** **Walfredo Reyes jr.**Danny Seraphine**·** Peter Cetera**·** Terry Kath**·** Laudir de Oliveira**·** Donnie Dacus**·** Chris Pinnick**·** Bill Champlin**·** Dawayne Bailey**·** Drew Hester**·** Daniel de los Reyes |
| Studioalbum | *Chicago Transit Authority* **·** *Chicago* **·** *Chicago III* **·** *Chicago V* **·** *Chicago VI* **·** *Chicago VII* **·** *Chicago VIII* **·** *Chicago X* **·** *Chicago XI* **·** *Hot Streets* **·** *Chicago 13* **·** *Chicago XIV* **·** *Chicago 16* **·** *Chicago 17* **·** *Chicago 18* **·** *Chicago 19* **·** *Twenty 1* **·** *Night & Day: Big Band* **·** *Chicago XXV: The Christmas Album* **·** *Chicago XXX* **·** *Chicago XXXII: Stone of Sisyphus* **·** *Chicago XXXIII: O Christmas Three***·** *Chicago XXXV: The Nashville Sessions***·** *Chicago XXXVI: Now* |
| Konsertalbum | *Chicago at Carnegie Hall* **·** *Live in Japan* **·** *Chicago XXVI: Live in Concert* **·** *Chicago XXXIV: Live in '75***·** *Chicago at Symphony Hall* |
| Samlealbum | *Chicago IX: Chicago's Greatest Hits* **·** *Greatest Hits, Volume II* **·** *If You Leave Me Now* **·** *Take Me Back to Chicago* **·** *Greatest Hits 1982–1989* **·** *Group Portrait* **·** *The Heart of Chicago 1967–1997* **·** *The Heart of Chicago 1967–1998 Volume II* **·** *The Very Best Of Chicago: Only the Beginning* **·** *The Box* **·** *Love Songs* **·** *The Best of Chicago: 40th Anniversary Edition* |
| Tilknytte artiklar | Diskografi **·** Tom Dowd **·** Tim Feehan**·** David Foster**·** James William Guercio**·** *Electra Glide in Blue***·** Phil Ramone |

|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI
* BNF
* BNF (data)
* NKC
* MusicBrainz (artist)
* Discogs (artist)
* AllMusic (artist)

 |